PATVIRTINTA

Vytauto Didžiojo universiteto

Negyvenamų patalpų nuomos komisijos

2021-03- 04 posėdžio protokolu Nr.21/6

**DALIES NEGYVENAMŲJŲ PATALPŲ NUOMOS KAVOS IR KITŲ KARŠTŲJŲ GĖRIMŲ BEI UŽKANDŽIŲ IR ŠALTŲJŲ GĖRIMŲ PREKYBOS AUTOMATŲ ĮRENGIMUI IR EKSPLOATAVIMUI**

**NUOMOS VIEŠOJO KONKURSO SĄLYGOS**

# I. PAGRINDINĖS NUOMOS SĄLYGOS

1. **Vytauto Didžiojo universitetas**, juridinio asmens kodas **111950396**, adresas: K. Donelaičio g. 58, 44248 Kaunas (toliau – Universitetas), vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412; TAR, 2014, Nr. 2014-04025), Lietuvos Respublikos Vyriausybės 2001 m. gruodžio 14 d. nutarimu Nr. 1524 (Žin., 2001, Nr. 106-3814; TAR, 2014, Nr. 2014-16656) patvirtinto Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo nuostatomis, vykdo negyvenamųjų **patalpų nuomos konkursą viešojo konkurso būdu** (toliau – konkursas). Konkurso procedūras vykdo Universiteto negyvenamų patalpų nuomos komisija (toliau – komisija).
2. **Nuomos objektas** – **3,0 kv. m** plotas, esantis Lietuvos Respublikos valstybei nuosavybės teise priklausančiose šiuo metu Universiteto patikėjimo teise valdomose negyvenamosios patalpose, Universiteto g. 8 ir Universiteto 8a, Akademijoje, Kauno rajone. Nuomotinas plotas detalizuotas konkurso sąlygų 1 priede.
3. **Nuomojamų patalpų ploto paskirtis** – kavos ir kitų karštųjų gėrimų bei užkandžių, šaltųjų gėrimų prekybos automatų įrengimui ir eksploatavimui. Konkurso laimėtojas vienas juridinis ar fizinis asmuo įrengia, prižiūri ir eksploatuoja abiejų tipų automatus.
4. **Reikalavimai konkurso dalyviams ir automatams:**
	1. Konkurso dalyvis turi turėti ne mažesnę kaip 3 metų patirtį kavos ir kitų karštųjų gėrimų bei užkandžių ir šaltų gėrimų prekybos automatų įrengimo ir prekybos iš šių automatų srityje.
	2. Konkurso laimėtojas, prieš pradėdamas naudotis turtu, privalės apsidrausti (pateikti nuomotojui tai patvirtinančius dokumentus) civilinės atsakomybės draudimu dėl žalos nuomojamam turtui, bei veiklos ir produkto civilinės atsakomybės draudimu, kuris privalo galioti visą nuomos sutarties galiojimo laikotarpį.
	3. Konkurso dalyvis turi turėti galiojantį teritorinės valstybinės maisto ir veterinarijos tarnybos išduotą maisto tvarkymo subjekto patvirtinimo pažymėjimą, kuris leidžia laikyti ir sandėliuoti prekes, verstis ūkine komercine veikla, kurioje nurodyta veikla – mažmeninė prekyba gėrimais ir fasuotais negreitai gendančiais maisto produktais iš pardavimo automatų (prie paraiškos pridedama patvirtinta dokumento kopija).
	4. Konkurso dalyvis privalo būti įvykdęs visus įsipareigojimus, susijusius su mokesčių mokėjimu (pateikiama Valstybinės mokesčių inspekcijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentą (prie paraiškos pridedama patvirtinta dokumento kopija).
	5. Konkurso dalyvis privalo būti įvykdęs visus įsipareigojimus, susijusius su socialinio draudimo įmokų mokėjimu (pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su valstybinio socialinio draudimo fondo administravimu, išduotą dokumentą, arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis, arba atitinkamos užsienio šalies institucijos dokumentą) (prie paraiškos pridedama patvirtinta dokumento kopija).
	6. Universitetas suteiks nuomininkui galimybę naudotis elektros energija. Konkurso dalyvis, teikdamas pasiūlymą, turi pateikti automatų techninių pasų kopijas. Elektros energijos sąnaudos nurodomos pagal nuomininko sąskaita automatuose įrengtų elektros energijos skaitiklių rodmenis. Remdamasis šia ataskaita Universitetas išrašys sąskaitą faktūrą už sunaudotą elektros energiją. Taip pat nuomininkas mokės mokestį už elektros energijos prietaisų priskaitytą galingumą. Konkurso laimėtojas privalės sudaryti sąlygas Universiteto atsakingiems darbuotojams patikrinti elektros apskaitos prietaisus.
	7. Konkurso laimėtojas privalės savo lėšomis vykdyti visišką ir operatyvų kavos ir karštų gėrimų bei užkandžių ir šaltų gėrimų pardavimo automatų aptarnavimą: tinkamai eksploatuoti, tiekti reikalingus produktus, užtikrinti jų atitikimą higienos normoms, vadovautis nustatytais šios paskirties turto priežiūros ir sanitariniais reikalavimais, savo lėšomis įrengti elektros energijos apskaitos skaitiklius, šalia automatų pastatyti šiukšliadėžes ir jas prižiūrėti.
	8. Automatai turi būti prijungiami prie autonominių vandens talpų, neprijungiant prie Universiteto vandentiekio sistemos.
	9. Už automatų gaminius privalo būti galima atsiskaityti tiek grynaisiais pinigais, tiek kortele.
	10. Nuomininkas privalės užtikrinti, kad automatuose nebus reikalingų prekių trūkumo.
	11. Nuomininkas įsipareigoja aparatus įrengti ir užtikrinti tinkamai eksploatacijai nuo turto perdavimo dienos.
	12. Nuomininkas, vykdydamas savo veiklą išsinuomotose patalpose, yra atsakingas už priešgaisrinių, darbo ir sveikatos saugos reikalavimų, numatytų Lietuvos Respublikos teisės aktuose, vykdymą.
5. **Pradinis nuompinigių dydis** – **10 Eur/kv. m** be PVM (PVM netaikomas vadovaujantis Lietuvos Respublikos pridėtinės vertės mokesčio įstatymo (Žin., 2002, Nr. 35-1271) 31 str. 2 d.). Bendras nuomojamas plotas 3 kv.m. Bendra suma už visą nuomojamą plotą – 30,00 eurų be PVM (1 mėn.).
6. Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 25 (dvidešimt penktos) dienos (jeigu tai ne darbo diena, – iki kitos po jos einančios darbo dienos). Sąskaitą faktūrą už nuomą Universitetas išrašo iki einamojo mėnesio 15 dienos.
7. Nuomininkas, per nuomos sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti Universitetui 0,05 procento dydžio delspinigius nuo visos nesumokėtos sumos už kiekvieną pavėluotą dieną.
8. **Nuomos terminas** – nuo turto perdavimo ir priėmimo akto pasirašymo dienos *iki 2022 m. rugsėjo 30 d.* su galimybe nuomos terminą pratęsti dviem metams.
9. Nuomininkas turi teisę vienašališkai nutraukti sutartį prieš terminą, sumokėdamas Nuomotojui 6 mėnesių nuomos mokesčio dydžio kompensaciją.
10. Konkurso dalyviai registruojami adresu: Kauno r. sav., Akademija, Universiteto g. 8A, 231 kab. Konkurso dalyvius registruoja Valdymo ir investicijų departamento Turto valdymo skyriaus vyresn. specialistė Silva Tamošiūnienė (el. p. Silva.tamosiuniene@vdu.lt, tel.nr. +370 659 51093) laikotarpiu **2021 m. balandžio 8** **dienomis** nuo **8 val.** iki **12 val**., konkurso dalyviui iš anksto suderinus susitikimo laiką su atsakingu asmeniu.
11. Konkurso dalyvio pradinio įnašo dydis – 90,00 eurų be PVM (3 mėnesių pradinio nuompinigių dydžio, nurodyto konkurso sąlygų 5 punkte, suma). Pradinis įnašas turi būti sumokėtas prieš atvykstant registruotis konkurso dalyviu. Pradinį įnašą konkurso dalyvis sumoka pavedimu į Universiteto atsiskaitomąją sąskaitą **LT91 7044 0600 0310 5370 AB SEB banke**. Atliekant pavedimą mokėjimo paskirtyje **būtina nurodyti** „Turto nuomos konkursui (kavos ir užkandžių gėrimų aparatams eksploatuoti)“.
12. Turto apžiūros sąlygos. Už Turto apžiūrą atsakinga Silva Tamošiūnienė, tel. Nr. +370 659 51093, el. p. Silva.tamosiuniene@vdu.lt. Turto apžiūra vyks **2021 m. kovo 29 dienomis,** konkurso dalyviui iš anksto suderinus susitikimo laiką su atsakingu asmeniu.
13. Komisijos posėdis, kurio metu bus susipažįstama su pateiktomis konkursui paraiškomis, vyks **2021 m. balandžio 9 d., 10 val. 00 min**.nuotoliniu būdu, jungiantis per Microsoft Office Teams platformą.

# II. KONKURSO DALYVIŲ REGISTRAVIMAS

1. Konkurso dalyviai konkurso sąlygų 10 punkte nurodytu laiku pateikia nurodytam atsakingam asmeniui užklijuotą voką, ant kurio turi būti užrašyta: *konkurso dalyvio pavadinimas ir adresas, turto, kurio nuomos konkursas buvo skelbtas, pavadinimas, adresas ir nuoroda „Turto nuomos konkursui (kavos ir užkandžių gėrimų aparatams eksploatuoti)“.* Registruodamasis Konkurso dalyvis taip pat turi pateikti informaciją apie Konkurso dalyvio atstovą, kuris dalyvaus nuotoliniame komisijos posėdyje, kuriame bus susipažįstama su konkursui pateiktomis paraiškomis (nurodomas Konkurso dalyvio įgalioto atstovo vardas, pavardė ir el. p. adresas, pateikiamas atstovavimą patvirtinantis dokumentas). Kartu su voku pateikiami finansų įstaigos išduoti dokumentai, patvirtinantys, kad pradinis įnašas, nurodytas konkurso sąlygų 11 punkte, sumokėtas. Voke turi būti pateikti šie dokumentai:
	1. paraiška, kurioje nurodomas konkurso dalyvio ar jo įgalioto asmens vardas, pavardė, asmens kodas ir gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, steigimo dokumentų ar kitų steigimo faktą patvirtinančių dokumentų kopijos (šie reikalavimai taikomi juridiniams asmenims), kontaktinio asmens telefono numeris, elektroninio pašto adresas, siūlomas konkretus nuompinigių dydis bei paaiškinimas, kokiam tikslui konkurso dalyvis naudos nuomojamą turtą *(konkurso sąlygų 4 priedas)*;
	2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;
	3. konkurso dalyvio ar jo įgalioto asmens sąskaitos, į kurią komisija turi pervesti grąžinamą pradinį įnašą, rekvizitai *(konkurso sąlygų 4 priedas)**;*
	4. informacija apie konkurso dalyvio ne mažesnę kaip trijų metų kavos ir karštų gėrimų, bei užkandžių ir šaltų gėrimų automatų įrengimo ir prekybos iš šių automatų patirtį įmonėse / organizacijose;
	5. juridinio asmens registracijos pažymėjimo bei juridinio asmens įstatų (nuostatų) kopija (jei pasiūlymą teikia juridinis asmuo);
	6. Teritorinės valstybinės maisto ir veterinarijos tarnybos išduoto maisto tvarkymo subjekto patvirtinimo pažymėjimo kopija;
	7. Valstybinio socialinio draudimo fondo valdybos teritorinių skyrių arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis apie tai, kad įmonė yra įvykdžiusi įsipareigojimus, susijusius su socialinio draudimo įmokų mokėjimu (dokumentas turi būti išduotas ne anksčiau kaip prieš 30 dienų iki konkurso pasiūlymų pateikimo termino pabaigos);
	8. Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, kad įmonė yra įvykdžiusi įsipareigojimus, susijusius su mokesčių mokėjimu (dokumentas turi būti išduotas ne anksčiau kaip prieš 30 dienų iki konkurso pasiūlymų pateikimo termino pabaigos).
	9. Aparatų gamintojo techninė dokumentacija, įrodanti, kad aparatai prijungiami prie autonominių vandens talpų.
	10. Aparatų techninių pasų kopijas, nurodančias suvartotinos elektros energijos sąnaudas.
	11. Atsiskaitymo modulio dokumentą, patvirtinantį, kad už automatų gaminius atsiskaityti galima tiek grynaisiais pinigais, tiek kortele.
2. Konkurso dalyviai registruojami turto nuomos konkurso dalyvių registracijos pažymoje.
3. Konkurso dalyviui išduodamas, jeigu konkurso dalyvis pats dalyvauja registruojant dokumentus, arba paštu išsiunčiamas konkurso dalyvio pažymėjimas, kuriame nurodytas registracijos eilės numeris, voko gavimo data ir laikas (minučių tikslumu), komisijos posėdžio vieta (adresas), data ir tikslus laikas.
4. Asmenys konkurso dalyviais neregistruojami, jeigu jie nesumokėjo pradinio įnašo ir nepateikė finansų įstaigos išduotų dokumentų, patvirtinančių, kad šis įnašas sumokėtas, jeigu pateikė neužklijuotą voką arba pasibaigus skelbime nurodytam dokumentų registravimo laikui, jeigu pagal užrašą ant gauto užklijuoto voko neįmanoma identifikuoti norimo išsinuomoti valstybės turto, jeigu nurodyti trūkumai neištaisomi, kol dokumentai registruojami. Asmenims, dėl šiame punkte nurodytų priežasčių neregistruotiems konkurso dalyviais, ne vėliau kaip kitą darbo dieną po dokumentų gavimo dokumentai išsiunčiami registruotu laišku.
5. Įregistruotas konkurso dalyvis iki skelbime nurodyto dokumentų registravimo termino pabaigos turi teisę atšaukti pateiktą paraišką ir pateikti naują paraišką ir kitus konkurso sąlygų 14 punkte nurodytus dokumentus. Tokiu atveju konkurso dalyvių registracijos pažymoje įrašoma, kad ankstesnė paraiška atšaukta ir, jeigu pateiktas naujas vokas, nurodoma naujo voko pateikimo data ir laikas. Konkurso dalyviui, pateikusiam voką su naujais dokumentais, suteikiamas naujas registracijos numeris. Draudžiama pateikti naują paraišką, neatšaukus ankstesniosios. Konkurso dalyviui, atšaukusiam pateiktą paraišką, jo pateikti dokumentai grąžinami įvykus konkursui arba, jeigu dalyvauti konkurse neįsiregistruoja nė vienas kitas asmuo, pasibaigus dokumentų registravimo terminui.
6. Iki komisijos posėdžio pradžios konkurso dalyvių vokai su dokumentais neatplėšiami, kiti asmenys su duomenimis apie įregistruotus konkurso dalyvius nesupažindinami.

# III. VIEŠOJO NUOMOS KONKURSO VYKDYMAS

1. Konkursas vykdomas komisijos posėdžio metu, kuris numatomas **2021 – 04 - 09 d., 10 val. 00 min** nuotoliniu būdu jungiantis per Microsoft Office Teams platformą.
2. Dalyvauti Komisijos posėdyje turi teisę tik Konkurso sąlygų II dalyje nustatyta tvarka įregistruoti Konkurso dalyviai (jų atstovai), nurodyti registracijos metu. Konkurso dalyviams (jų atstovams), kurie buvo nurodyti registruojantis, elektroniniu paštu bus išsiųsti kvietimai prisijungti prie nuotolinio komisijos posėdžio, jei posėdis organizuojamas nuotoliniu būdu.
3. Per komisijos posėdį konkurso dalyviai įsitikina, kad vokai su dokumentais nepažeisti, komisijos pirmininkas atplėšia vokus, nepažeisdamas voko užklijavimo juostos. Komisijos nariai, nustatę, kad konkurso dalyvių vokuose yra visi konkurso sąlygų 14 punkte nurodyti dokumentai, o paraiškose nurodyta visa reikiama informacija, skelbia konkurso dalyvių siūlomus turto nuompinigių dydžius.
4. Konkurso laimėtoju pripažįstamas konkurso dalyvis, atitinkantis konkurso sąlygų reikalavimus, pasiūlęs didžiausią valstybės turto nuompinigių dydį. Jeigu tokį pat (didžiausią) dydį pasiūlo keli konkurso dalyviai, konkurso dalyviu pripažįstamas dalyvis, anksčiau įregistruotas pažymoje.
5. Kai konkursą laimi didžiausią valstybės turto nuompinigių dydį pasiūlęs, bet į komisijos posėdį neatvykęs konkurso dalyvis,jam ne vėliau kaip per 3 darbo dienas nuo komisijos protokolo pasirašymo komisija registruotu laišku išsiunčia pranešimą, kuriame nurodomi tikslūs nuomos sutarties pasirašymo data ir laikas, taip pat nurodoma galimybė konkurso laimėtojui suderinti kitą nuomos sutarties pasirašymo datą. Konkurso dalyviai, neatvykę į komisijos posėdį, apie konkurso rezultatus informuojami raštu (jiems išsiunčiami pranešimai) per 3 darbo dienas nuo komisijos protokolo pasirašymo.
6. Konkurso laimėtojas, negalintis atvykti nurodytu laiku pasirašyti nuomos sutarties, turi ne vėliau kaip per 5 darbo dienas nuo pranešimo gavimo apie tai informuoti komisiją ir suderinti kitą nuomos sutarties pasirašymo datą. Jeigu konkurso dalyvis, pripažintas konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti nuomos sutarties, pradinis įnašas jam negrąžinamas. Tokiu atveju komisijos sprendimu konkurso laimėtoju pripažįstamas kitas pagal eilę konkurso sąlygas atitinkančius dokumentus pateikęs konkurso dalyvis, pasiūlęs didžiausią valstybės turto nuompinigių dydį.
7. Jeigu dalyvauti konkurse užsiregistruoja tik vienas konkurso dalyvis, jo pateikti dokumentai atitinka Konkurso sąlygų 14 punkto reikalavimus, ir jis pasiūlo valstybės turto nuompinigių dydį, ne mažesnį už nustatytą pradinį nuompinigių dydį, konkurso dalyvis pripažįstamas konkurso laimėtoju.
8. Jeigu dalyvauti turto nuomos konkurse neužsiregistruoja nė vienas dalyvis arba visi konkurso dalyviai pasiūlo nuompinigių dydį, mažesnį už nustatytą pradinį nuompinigių dydį, ir (ar) pateikiami ne visi konkurso sąlygų 14 punkte nurodyti dokumentai, konkursas skelbiamas neįvykusiu.
9. Konkurso dalyviams, nelaimėjusiems konkurso, arba konkurso sąlygų 27 punkte nurodytu atveju konkursą paskelbus neįvykusiu, turto valdytojas per 5 darbo dienas po komisijos protokolo pasirašymo grąžina pradinius įnašus į sąskaitas, nurodytas konkurso dalyvių dokumentuose.
10. Konkurso laimėtojo pradinis įnašas įskaitomas į turto nuompinigius.
11. Universitetas bet kuriuo metu iki nuomos sutarties sudarymo turi teisę nutraukti konkurso procedūras, jeigu:
	1. atsiranda aplinkybių, kurių nebuvo galima numatyti iki paskelbiant konkursą;
	2. paskelbus konkursą paaiškėja, kad valstybės turto nuoma negalima.
12. Konkurso dalyviai apie sprendimą nutraukti konkurso procedūras informuojami raštu (jiems išsiunčiami pranešimai), ir pradinis įnašas jiems grąžinamas per 5 darbo dienas nuo sprendimo nutraukti konkursą priėmimo.
13. Paskelbti nuompinigių dydžiai, juos pasiūlę konkurso dalyviai, konkurso rezultatai įrašomi komisijos protokole, kurį ne vėliau kaip kitą dieną po komisijos posėdžio pasirašo komisijos pirmininkas ir komisijos nariai. Konkurso dalyviai ar jų įgalioti atstovai turi teisę susipažinti su komisijos protokolu.

# IV. NUOMOS SUTARTIES PASIRAŠYMAS IR TURTO PERDAVIMAS

1. Turto nuomos sutartį, sudarytą pagal prie šių sąlygų pridedamą Valstybės ilgalaikio materialiojo turto nuomos sutarties projektą, kuris sutarties pasirašymo metus nebus keičiamas ar pildomas, išskyrus rekvizitų ir informacijos apie šalis nurodymą bei trūkstamos informacijos papildymą*(konkurso sąlygų 2 priedas)*, Universitetas pasirašo su konkurso laimėtoju arba jo įgaliotu atstovu – ne anksčiau kaip per 5 darbo dienas ir ne vėliau kaip per 10 darbo dienų nuo komisijos protokolo pasirašymo, išskyrus tuos atvejus, kai konkurso laimėtojui informavus, kad jis negali nurodytu laiku atvykti pasirašyti nuomos sutarties, suderinama kita nuomos sutarties pasirašymo data.
2. Turto perdavimas įforminamas Valstybės ilgalaikio materialiojo turto perdavimo ir priėmimo aktu *(konkurso sąlygų 3 priedas).*

# V. KONKURSO SĄLYGŲ PRIEDAI

1. Šias sąlygas taip pat sudaro priedai:
	1. 1 priedas – Informacija apie nuomojamą plotą;
	2. 2 priedas – Valstybės ilgalaikio materialiojo turto nuomos sutarties projektas;
	3. 3 priedas – Valstybės ilgalaikio materialiojo turto perdavimo ir priėmimo aktas;
	4. 4 priedas – Paraiškos pavyzdinė forma.

Dalies negyvenamųjų patalpų nuomos kavos ir kitų karštųjų gėrimų bei užkandžių ir šaltųjų gėrimų prekybos automatų, įrengimui ir eksploatavimui nuomos viešojo konkurso sąlygų

**priedas Nr. 1**

**INFORMACIJA APIE NUOMOJAMĄ PLOTĄ**

1. **2 kv. m** plotas, esantis Lietuvos Respublikos valstybei nuosavybės teise priklausančiose šiuo metu Universiteto patikėjimo teise valdomose negyvenamosiose patalpose, Universiteto g. 8, Akademija, Kauno r. sav. (unikalus Nr. 5298-0022-5010, patalpos, kurioje nuomojamas plotas, pažymėjimas plane 1-114) – 1 kavos ir kitų karštų gėrimų aparatui ir 1 šaltų užkandžių ir šaltųjų gėrimų automatams įrengti.



2. **1 kv. m** plotas, esantis Lietuvos Respublikos valstybei nuosavybės teise priklausančiose šiuo metu Universiteto patikėjimo teise valdomose negyvenamosiose patalpose, Universiteto g. 8a, Akademija, Kauno r. sav., (unikalus Nr. 4400-1090-7543, patalpos, kuriame nuomojamas plotas, pažymėjimas plane 1-2) – 1 šaltų užkandžių ir šaltųjų gėrimų automatui įrengti.



Dalies negyvenamųjų patalpų nuomos kavos ir kitų karštųjų gėrimų bei užkandžių ir šaltųjų gėrimų prekybos automatų, įrengimui ir eksploatavimui nuomos viešojo konkurso sąlygų **priedas Nr. 2**

**VALSTYBĖS ILGALAIKIO MATERIALIOJO TURTO NUOMOS SUTARTIS**

\_\_\_\_\_\_\_\_\_\_\_\_\_\_\_\_\_\_\_\_ d. Nr.

(data)

\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

Nuomotojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(valstybės turto valdytojo teisinė forma, pavadinimas, kodas ir registracijos adresas)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(atstovo vardas, pavardė, pareigos)

veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(atstovavimo pagrindas, dokumento data, numeris)

ir nuomininkas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(teisinė forma, pavadinimas, kodas ir registracijos adresas, jeigu nuomininkas yra juridinis asmuo,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

arba vardas, pavardė, asmens kodas ir gyvenamosios vietos adresas, jeigu nuomininkas yra fizinis asmuo)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(atstovo vardas, pavardė, pareigos)

veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(atstovavimo pagrindas, dokumento data, numeris)

vadovaudamiesi viešojo nuomos konkurso, įvykusio \_\_\_\_\_ m. \_\_\_\_\_\_\_\_\_\_\_\_ \_\_\_ d., komisijos sprendimu, įformintu protokolu Nr.\_\_\_\_\_\_\_\_\_\_\_, sudaro šią valstybės turto nuomos sutartį (toliau – Sutartis). Toliau Sutartyje nuomotojas ir nuomininkas kiekvienas atskirai gali būti vadinami „šalimi“, o abu kartu – „šalimis“.

**I. SUTARTIES DALYKAS**

1.1. Nuomotojas įsipareigoja perduoti nuomininkui valstybės materialųjį turtą (toliau –

turtas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nuomojamo turto pavadinimas, adresas, kadastro ar inventorizacijos Nr., statinio plotas, tūris,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

turto likutinė vertė ir kt.)

naudoti ir laikinai valdyti už nuomos mokestį, o nuomininkas įsipareigoja priimti turtą ir už jį

mokėti nuomos mokestį.

1.2. Turtas skirtas kavos ir kitų karštųjų gėrimų bei užkandžių ir šaltųjų gėrimų prekybos automatų įrengimui ir eksploatavimui.

**II. NUOMOS TERMINAS**

2.1. Turto nuomos terminas nustatomas nuo turto perdavimo ir priėmimo akto pasirašymo dienos iki 2022 m. rugsėjo 30 d., su galimybe nuomos terminą pratęsti 2 (dviems) metams.

**III. NUOMOS MOKESTIS**

3.1. Nuomininkas už turto nuomą įsipareigoja mokėti nuomotojui nuompinigius –

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ per mėnesį.

(suma skaičiais ir žodžiais)

3.2. Nuomininkas, be nuompinigių, kas mėnesį moka mokesčius pagal nuomotojo pateiktas sąskaitas – faktūras už suvartotą elektros energiją, kurios išrašomos pagal nuomininko lėšomis automatuose įrengtų elektros energijos apskaitos skaitiklių rodmenis einamojo mėnesio pabaigoje, mokestį už priskaitytą elektros energijos prietaisų galingumą, šildymo, šiukšlių išvežimo ir kitus mokesčius.

3.3. Nuomininkas moka nuompinigius kas mėnesį, bet ne vėliau kaip iki einamojo mėnesio 25 (dvidešimt penktos) dienos (jeigu tai ne darbo diena – iki kitos po jos einančios darbo dienos). Sąskaitą faktūrą už nuomą universitetas išrašo iki einamojo mėnesio 15 dienos.

3.4. Nuomininkas nuomotojo pateiktą sąskaitą už Sutarties 3.2 papunktyje nurodytas paslaugas apmoka per 10  dienų nuo sąskaitos gavimo.

3.5. Nuompinigiai ir mokesčiai už Sutarties 3.2 papunktyje nurodytas paslaugas pradedami skaičiuoti nuo turto perdavimo ir priėmimo akto pasirašymo dienos.

**IV. ŠALIŲ TEISĖS IR PAREIGOS**

4.1. Nuomotojas įsipareigoja:

4.1.1. per 3 (tris) darbo dienas nuo Sutarties pasirašymo perduoti nuomininkui Sutarties 1.1 papunktyje nurodytą turtą pagal turto perdavimo ir priėmimo aktą;

4.1.2. per 5 (penkias) darbo dienas nuo turto priėmimo ir perdavimo akto pasirašymo dienos kreiptis į valstybės įmonę Registrų centrą dėl Sutarties ir perdavimo ir priėmimo akto įregistravimo Nekilnojamojo turto registre ir apmokėti su tuo susijusias išlaidas

 4.1.3. Sutarties galiojimo laikotarpiu atlikti nuomojamo turto ar su juo susijusių inžinerinių sistemų kapitalinio remonto darbus, kai atliekami viso objekto, kurio dalis nuomojama, arba su tuo objektu susijusių inžinerinių tinklų kapitalinio remonto darbai;

4.1.4. informuoti nuomininką apie išorinių inžinerinių tinklų ir komunikacijų remonto darbus, kurie trukdytų nuomininko veiklai, per 3 (tris) darbo dienas nuo tokių aplinkybių sužinojimo; nuomotojas neatsako už šildymo, vandentiekio ir elektros tinklų sutrikimus, jeigu šie sutrikimai įvyksta ne dėl nuomotojo kaltės;

4.1.5. pasibaigus Sutarties galiojimo terminui arba Sutartį nutraukus prieš terminą, priimti iš nuomininko turtą.

4.2. Nuomotojas turi teisę Sutarties galiojimo laikotarpiu tikrinti išnuomotą turtą, taip pat turi kitų teisių ir pareigų, nustatytų Sutartyje ir teisės aktuose.

4.3. Nuomininkas įsipareigoja:

4.3.1 per 5 (penkias) darbo dienas nuo Sutarties ir Turto perdavimo ir priėmimo akto įregistravimo Nekilnojamojo turto registre dienos kompensuoti Nuomotojui su Sutarties ir perdavimo ir priėmimo akto įregistravimu susijusias išlaidas;

4.3.2. per 3 (tris) darbo dienas nuo Sutarties pasirašymo priimti Sutarties 1.1 papunktyje nurodytą turtą pagal turto perdavimo ir priėmimo aktą;

4.3.3. kavos ir kitų karštųjų gėrimų bei užkandžių ir šaltųjų gėrimų prekybos automatus įrengti nuo turto perdavimo dienos;

4.3.4. laiku mokėti Sutartyje nustatytą nuomos mokestį ir kitus pagal Sutartį priklausančias įmokas ir mokesčius;

4.3.5. naudoti turtą pagal paskirtį, nurodytą Sutarties 1.2 papunktyje, vykdyti veiklą neprieštaraujančią teisės aktų reikalavimams, vadovautis nustatytais šios paskirties turto priežiūros, priešgaisrinės saugos ir sanitariniais reikalavimais, užtikrinti jo gerą būklę (atsižvelgdamas į normalų nusidėvėjimą), saugoti turtą nuo sugadinimo, dingimo;

4.3.6. sudaryti nuomotojui sąlygas tikrinti nuomojamo turto būklę;

4.3.7. pasibaigus Sutarties galiojimo terminui arba Sutartį nutraukus prieš terminą, perduoti turtą pagal turto perdavimo ir priėmimo aktą tvarkingą, tokios pat būklės, kokios jis perduotas nuomininkui, atsižvelgdamas į fizinį turto nusidėvėjimą, su visais padarytais pertvarkymais, kurių negalima atskirti nepadarant žalos turtui; nuomininkui neatlyginamos turto pagerinimo išlaidos, todėl nuomininkas, pasibaigus Sutarčiai ar ją nutraukus, neturi teisės reikalauti kompensacijos už turto pagerinimą.

4.4. Nuomininkas turi teisę į nuompinigių sumažinimą Lietuvos Respublikos Vyriausybės nustatyta tvarka.

4.5. Nuomininkas turi ir kitų teisių ir pareigų, nustatytų Sutartyje ir teisės aktuose.

4.6. Nuomininkas neturi teisės (išskyrus tuos atvejus, kai juridinių asmenų veiklą reglamentuojantys įstatymai nenustato specialios teisių perdavimo ar suteikimo tvarkos) subnuomoti turto (ar jo dalies) ar suteikti tretiesiems asmenims kokių nors kitų teisių naudotis turtu (ar jo dalimi). Nuomininkas taip pat neturi teisės perleisti visų ar dalies savo teisių ir (ar) pareigų, kylančių iš Sutarties, įkeisti turto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų turto nuomos teisių.

4.7. Sutartis nesuteikia nuomininkui teisės nuomojamo turto adresu registruoti savo ar savo filialų, atstovybių ar patronuojamųjų įmonių, taip pat klientų ar kitų susijusių asmenų buveinių.

4.8. Nuomininkui draudžiama be rašytinio nuomotojo sutikimo atlikti statinio kapitalinio remonto ar rekonstravimo darbus. Nuomininkas turi teisę be išankstinio nuomotojo sutikimo savo lėšomis atlikti turto pertvarkymus, reikalingus tam, kad turtą būtų galima naudoti pagal paskirtį, nurodytą Sutarties 1.2 papunktyje, su sąlyga, kad tokie pertvarkymai nesusiję su statinio rekonstravimu ar kapitaliniu remontu, kaip jie apibrėžti Lietuvos Respublikos statybos įstatyme.

**V. ŠALIŲ ATSAKOMYBĖ**

5.1. Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.

5.2. Delspinigių sumokėjimas neatleidžia nuomininko nuo pagrindinės prievolės įvykdymo.

5.3. Už turto pabloginimą nuomininkas atsako Lietuvos Respublikos civilinio kodekso 6.500 straipsnyje nustatyta tvarka.

**VI. SUTARTIES GALIOJIMAS, ATNAUJINIMAS, PAKEITIMAS IR PASIBAIGIMAS**

6.1. Ši Sutartis įsigalioja jos pasirašymo dieną ir galioja, iki visiškai ir tinkamai įvykdomi Sutartyje nustatyti įsipareigojimai arba Sutartis nutraukiama Sutartyje ir (ar) teisės aktuose nustatyta tvarka.

6.2. Nuomininkas, per visą nuomos terminą laikęsis savo įsipareigojimų pagal Sutartį, nuomos terminui pasibaigus turės pirmenybės teisę prieš kitus asmenis sudaryti naują turto nuomos sutartį papildomam terminui. Nuomotojas privalo užtikrinti, kad turto nuomos sutarties atnaujinimo atveju bendra nuomos trukmė nebūtų ilgesnė kaip 10 metų. Nuomotojas ne vėliau kaip prieš 2 (du) mėnesius iki nuomos termino pabaigos raštu informuoja nuomininką apie siūlymą sudaryti naują turto nuomos sutartį papildomam terminui, nurodydamas nuomos terminą, nuomos mokestį ir kitas nuomos sąlygas, kurias nuomotojas laiko esant svarbiomis. Nuomininkas privalo ne vėliau kaip per 1 (vieną) mėnesį nuo nuomotojo pranešimo gavimo dienos raštu atsakyti nuomotojui, ar sutinka sudaryti turto nuomos sutartį papildomam terminui. Nuomininkui raštu neatsakius nuomotojui per 1 (vieną) mėnesį nuo pranešimo iš nuomotojo gavimo dienos, laikoma, kad nuomininkas atsisako sudaryti turto nuomos sutartį papildomam terminui nuomotojo pasiūlytomis sąlygomis.

6.3. Nuomininkas neturės pirmenybės teisės sudaryti naujos turto nuomos sutarties papildomam terminui, jeigu nuomotojas iki nuomos termino pabaigos bus pareiškęs nuomininkui bent vieną pagrįstą rašytinį įspėjimą dėl Sutarties nuostatų pažeidimo. Tokiu atveju, pasibaigus turto nuomos terminui, nuomotojas turės teisę (tačiau neprivalės) pasiūlyti nuomininkui išsinuomoti turtą tokiomis pat ar naujomis nuomotojo nuožiūra nurodytomis sąlygomis ir terminais.

6.4. Visi Sutartis pakeitimai, papildymai ir priedai galioja, jeigu jie sudaryti raštu ir pasirašyti Sutarties šalių.

6.5. Ši Sutartis pasibaigia arba gali būti nutraukta:

6.5.1. pasibaigus nuomos terminui;

6.5.2. Sutarties šalių susitarimu;

6.5.3. kitais Lietuvos Respublikos civilinio kodekso nustatytais atvejais ir tvarka;

6.5.4. Lietuvos Respublikos civilinio kodekso nustatyta tvarka, kai išnuomoto turto reikia valstybės funkcijoms atlikti;

6.5.5. Nuomininkas turi teisę vienašališkai nutraukti Sutartį prieš terminą, sumokėdamas Nuomotojui 6 mėnesių nuomos mokesčio dydžio kompensaciją.

**VII. NENUGALIMOS JĖGOS (*FORCE MAJEURE*) APLINKYBĖS**

7.1. Nė viena šalis nelaikoma pažeidusi Sutartį arba nevykdanti savo įsipareigojimų pagal Sutartį, jeigu įsipareigojimus vykdyti jai trukdo nenugalimos jėgos (*force majeure*) aplinkybės, atsiradusios po Sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840.

7.2. Jeigu kuri nors šalis mano, kad atsirado nenugalimos jėgos (*force majeure*) aplinkybių, dėl kurių ji negali vykdyti savo įsipareigojimų, ji nedelsdama, ne vėliau kaip per 3 kalendorines dienas nuo tokių aplinkybių atsiradimo, informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jeigu nuomotojas raštu nenurodo kitaip, nuomininkas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų, kaip vykdyti savo įsipareigojimus, kurių vykdyti nenugalimos jėgos (*force majeure*) aplinkybės netrukdo.

7.3. Jeigu nenugalimos jėgos (*force majeure*) aplinkybės trunka ilgiau kaip 90 kalendorinių dienų, viena iš šalių turi teisę Sutartį nutraukti įspėdama apie tai kitą šalį prieš 30 kalendorinių dienų. Jeigu praėjus šiam 30 kalendorinių dienų laikotarpiui nenugalimos jėgos (*force majeure*) aplinkybės tęsiasi, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

**VIII. BAIGIAMOSIOS NUOSTATOS**

8.1. **Papildomos sąlygos:**

8.1.1. Nuomininkas prieš pradėdamas naudotis Turtu privalo apsidrausti (pateikti nuomotojui tai patvirtinančius dokumentus) civilinės atsakomybės draudimu dėl žalos nuomojamam turtui, bei veiklos ir produkto civilinės atsakomybės draudimu, kuris privalo galioti visą Sutarties galiojimo laikotarpį.

8.1.2. Nuomotojas suteikia nuomininkui galimybę naudotis elektros energija. Elektros energijos sąnaudos nurodomos pagal nuomininko lėšomis automatuose įrengtų elektros energijos apskaitos prietaisų rodmenis. Remdamasis šia ataskaita nuomotojas išrašo sąskaitą faktūrą už sunaudotą elektros energiją. Taip pat nuomininkas moka mokestį už elektros energijos prietaisų priskaitytą galingumą. Nuomininkas privalo sudaryti sąlygas nuomotojo atsakingiems darbuotojams patikrinti elektros apskaitos prietaisus.

8.1.3. Nuomininkas privalo savo lėšomis vykdyti visišką ir operatyvų kavos ir karštų gėrimų bei užkandžių ir šaltų gėrimų pardavimo automatų aptarnavimą: tinkamai eksploatuoti, tiekti reikalingus produktus, užtikrinti jų atitikimą higienos normoms, vadovautis nustatytais šios paskirties turto priežiūros ir sanitariniais reikalavimais, savo lėšomis įrengti elektros energijos apskaitos skaitiklius, šalia automatų pastatyti šiukšliadėžes ir jas prižiūrėti;

8.1.4. Automatai turi būti prijungiami prie autonominių vandens talpų, neprijungiant prie nuomotojo vandentiekio sistemos.

8.1.5. Už automatų gaminius privalo būti galima atsiskaityti tiek grynaisiais pinigais, tiek kortele.

8.1.6. Nuomininkas užtikrina, kad automatuose nebus reikalingų prekių trūkumo.

8.1.7. Nuomininkas, vykdydamas savo veiklą išsinuomotose patalpose, yra atsakingas už priešgaisrinių, darbo ir sveikatos saugos reikalavimų, numatytų Lietuvos Respublikos teisės aktuose, vykdymą.

8.2. Bet koks ginčas, kylantis iš Sutarties ar susijęs su Sutartimi, kuris neišsprendžiamas derybų būdu, turi būti sprendžiamas teisme Lietuvos Respublikos įstatymų nustatyta tvarka.

8.3. Sutartis surašoma dviem egzemplioriais – po vieną kiekvienai Sutarties šaliai.

8.4. Sutarties priedai:

8.4.1. valstybės materialiojo turto perdavimo ir priėmimo aktas;

8.4.2. elektros energijos apskaitos skaitiklių, kurie bus prijungti prie pardavimo automatų, techninės specifikacijos.

**IX. SUTARTIES ŠALIŲ REKVIZITAI IR ADRESAI**

|  |  |
| --- | --- |
| Nuomotojas | Nuomininkas |
| Pavadinimas | Pavadinimas (fizinio asmens vardas ir pavardė) |
| Adresas | Adresas |
| Juridinio asmens kodas | Juridinio / fizinio asmens kodas |
| Atsiskaitomoji banko sąskaita | Atsiskaitomoji banko sąskaita |
| Nuomotojo vardu | Nuomininko vardu |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| A.V. | A.V. |

(Jeigu reikalavimas turėti antspaudą nustatytas įstatymuose.)

Dalies negyvenamųjų patalpų nuomos kavos ir kitų karštų gėrimų bei užkandžių ir šaltų gėrimų prekybos automatų eksploatavimui

nuomos viešojo konkurso sąlygų

**priedas Nr. 3**

**(Valstybės ilgalaikio materialiojo turto perdavimo ir priėmimo akto forma)**

**VALSTYBĖS ILGALAIKIO MATERIALIOJO TURTO PERDAVIMO IR PRIĖMIMO AKTAS**

\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

Nuomotojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(turto valdytojo teisinė forma, pavadinimas, kodas ir registracijos adresas)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(atstovo pareigos, vardas, pavardė)

veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(atstovavimo pagrindas, dokumento data, numeris)

**perduoda**, o nuomininkas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(teisinė forma, pavadinimas, registracijos numeris ir adresas, jeigu nuomininkas yra juridinis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

asmuo, arba vardas, pavardė, asmens kodas ir gyvenamosios vietos adresas, jeigu nuomininkas yra fizinis asmuo)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(atstovo pareigos, vardas, pavardė)

veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , **priima**,

(atstovavimo pagrindas, dokumento data, numeris)

remdamiesi \_\_\_\_\_m. \_\_\_\_d. sudaryta Valstybės materialiojo turto nuomos sutartimi Nr. \_\_\_\_\_\_\_\_ ,

valstybės materialųjį turtą – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(perduodamo valstybės turto pavadinimas, adresas,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

kadastro ar inventorizacijos Nr., statinio plotas, tūris, turto būklė ir pan.)

Perdavė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_        \_\_\_\_\_\_\_\_\_\_\_\_\_          \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nuomotojo atstovo pareigų pavadinimas)                               (parašas)                                              (vardas ir pavardė)

A.V.

Priėmė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_      \_\_\_\_\_\_\_\_\_\_\_\_\_          \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nuomininko ar jo atstovo pareigų pavadinimas)    (parašas)                                              (vardas ir pavardė)

A.V. (*Jeigu reikalavimas turėti antspaudą nustatytas įstatymuose.*)

Dalies negyvenamųjų patalpų nuomos kavos ir kitų karštų gėrimų bei užkandžių ir šaltų gėrimų prekybos automatų, įrengimui ir eksploatavimui nuomos viešojo konkurso sąlygų

**priedas Nr. 4**

Vytauto Didžiojo universitetui

**PARAIŠKA**

**DĖL DALIES NEGYVENAMŲJŲ PATALPŲ NUOMOS KAVOS IR KITŲ KARŠTŲJŲ GĖRIMŲ BEI UŽKANDŽIŲ IR ŠALTŲJŲ GĖRIMŲ PREKYBOS APARATŲ EKSPLOATAVIMUI**

\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_

(vieta)

|  |  |
| --- | --- |
| Konkurso dalyvio ar jo įgalioto asmens vardas, pavardė, asmens kodas ir gyvenamosios vietos adresas *(šie reikalavimai taikomi fiziniams asmenims)* |  |
| Asmens teisinė forma, pavadinimas, kodas ir buveinės adresas *(šie reikalavimai taikomi juridiniams asmenims)* |  |
| Kontaktinio asmens telefono numeris, elektroninio pašto adresas |  |
| Siūlomas konkretus nuompinigių dydis **Eur be PVM/1 kv. m**  |  |
| Paaiškinimas, kokiam tikslui konkurso dalyvis naudos nuomojamą turtą |  |
| Konkurso dalyvio ar jo įgalioto asmens sąskaitos, į kurią komisija turi pervesti grąžinamą pradinį įnašą, rekvizitai |  |

Su Vytauto Didžiojo universiteto vykdomo dalies negyvenamųjų patalpų nuomos kavos ir kitų karštųjų gėrimų bei užkandžių ir šaltųjų gėrimų prekybos aparatų eksploatavimui, nuomos viešojo konkurso sąlygomis, paskelbtomis viešai,susipažinome ir pretenzijų dėl jų neturime.

Pažymime, kad turime/neturime (pabraukti tinkamą) reikiamą ne mažesnę kaip 3 metų kavos ir karštų gėrimų, bei užkandžių ir šaltų gėrimų prekybos automatų įrengimo ir prekybos iš automatų patirtį. Nurodome patirties laikotarpį \_\_\_\_\_\_\_\_\_\_\_\_\_\_\_\_.

Nuomojamas patalpas naudosime tik kavos ir karštų gėrimų, bei užkandžių ir šaltų gėrimų automatų įrengimo ir prekybos iš automatų, įrengimo ir eksploatavimo veiklai vykdyti. Jose vykdoma veikla atitiks šio viešo nuomos konkurso sąlygų nustatytus reikalavimus.

**PRIDEDAMA:** *(nurodomi pridedami dokumentai pagal konkurso sąlygų 14 p.).*

|  |  |  |  |  |
| --- | --- | --- | --- | --- |
|  |  |  |  |  |
| (Pareigų pavadinimas) |  | (parašas) |  | (vardas ir pavardė) |